रेचल कार्सन

रेचल लुइस कार्सन (27 मई 1907 – 14 अप्रैल 1964) एगो अमेरिकी समुद्री जीवविज्ञानी, लेखक, आ संरक्षणवादी रहली जिनके किताब साइलेंट स्प्रिंग (1962) आ अउरी लेखवन सभ के वैश्विक पर्यावरण आंदोलन के आगे बढ़ावे के क्रेडिट दिहल जाला।

कार्सन आपन कैरियर के सुरुआत यूएस ब्यूरो ऑफ फिशरीज में जलीय जीव बिज्ञानी के रूप में कइली, आ 1950 के दशक में फुल टाइम प्रकृति लेखिका बनली। इनके बहुत प्रशंसित 1951 के बेस्टसेलर द सी अराउंड अस इनके यूएस नेशनल बुक अवार्ड, "National Book Awards—1952". National Book Foundation. Retrieved March 19, 2012.(With acceptance speech by Carson and essay by Neil Baldwin from the Awards 50th-anniversary publications.) जितावे, एगो मेधावी लेखिका के दर्जा दियावे आ बित्तीय सुरक्षा उपलब्ध करावे वाला साबित भइल। इनके अगिला किताब, द एज ऑफ द सी, आ इनके पहिली किताब, अंडर द सी विंड के दोबारा जारी संस्करणवो बेस्टसेलर रहलें। एह समुद्री ट्रियोलॉजी (तीन किताबन के सिरीज) में किनारे से ले के गहिराई तक के पूरा समुंद्र जीवन के एक्सप्लोर कइल गइल बा।

1950 के दशक के अंत में कार्सन आपन ध्यान संरक्षण (कंजर्वेशन) के ओर बढ़वली, खासकर कुछ समस्या जवना के बारे में उनुकर मानना रहे कि सिंथेटिक कीटनाशक के चलते भइल बा। एकर परिणाम साइलेंट स्प्रिंग (1962) के किताब रहल, जवना में पर्यावरण के चिंता के अमेरिकी जनता के सोझा अभूतपूर्व ढंग से ले आइल गइल। हालांकि साइलेंट स्प्रिंग के केमिकल कंपनी सभ द्वारा कड़ा विरोध भइल, लेकिन एकरा से राष्ट्रीय कीटनाशक नीति में उलटफेर भइल, जवना के चलते डीडीटी आ बाकी कीटनाशक प देश भर में रोक लगा दिहल गइल। एकरा से जमीनी स्तर पर पर्यावरण आंदोलन के भी प्रेरणा मिलल जवना के वजह से अमेरिकी पर्यावरण संरक्षण एजेंसी के निर्माण भइलPaull, John (2013) "The Rachel Carson Letters and the Making of Silent Spring", SAGE Open, 3 (July): 1–12.  कार्सन के मरणोपरांत राष्ट्रपति जिमी कार्टर के ओर से राष्ट्रपति पदक के आजादी से सम्मानित कइल गइल।

 संदर्भ 

श्रेणी:1964 में निधन
श्रेणी:1907 में जनम